GUD SAMTING FROM BIBLE | ISAIAH 11-16
Earth Bae Fulap Witim Savve Bilong Jehovah
11:6-9
Hao disfala profesi kamap tru long olketa Israelite
Taem olketa Israelite wea prisoner long Babylon go bak followim road and stap long land bilong olketa, olketa no fraetem eni wild animal or eni raf man for spoelem olketa.—Ezr 8:21, 22
Hao disfala profesi kamap tru distaem
Taem man lanem olketa wei bilong Jehovah, datwan savve changem wei bilong hem. Pipol wea firstaem olketa raf, distaem olketa stap gud tugeta. Pipol evriwea long world wea lane abaotem God stap finis long wanfala spiritual paradaes.
Hao disfala profesi bae kamap tru long future
Full earth bae kamap paradaes and pipol bae stap sef and garem peace, wea hem nao plan bilong God for olketa man. No eni man or animal bae spoelem narawan long datfala taem.
Taem Paul lane abaotem God datwan changem hem
Hem wanfala Pharisee wea raf tumas.—1Ti 1:13
Stretfala savve mekem hem changem nogud wei bilong hem.—Col 3:8-10
war_Latn tpi_Latn unk tpi_Latn eng_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn